Kuboshwe ikhansela nozenza isisebenzi ngezinsolo zokukhwabanisa ithenda | News24Kuboshwe ikhansela nozenza isisebenzi ngezinsolo zokukhwabanisa ithendaJohannesburg - Kuboshwe iklhansela nozenza isisebenzi soMnyango wezabaSebenzi eNorth West ngokubandakanyeka ecaleni lokukhwabanisa ithenda lemali engu-R34 000.UMorena Soato, 32, uboshwe ngamaphoyisa ophiko loKlebe ngomhlaka-22 Juni kulande izinsolo zokuhlela ukuqola owesifazane oneminuyaka engu-46 ubudala owaklonyeliswa ngabomnyango wezabasenzi ngethenda lemali engu-R4.9 million eNorth West ukuba alungise izikole eziseBloemhof ngoDisemba 2015.OLUNYE UDABA:UMnyango wezabaSebenzi uxwayisa amabhizinisi"Ummangali usola ukuthi ngaphambi kokuba aze azi nokuthi uklonyeliswe ngethenda, uSoato weza kuye ezenza isisebenzi somnyango."Umsolwa kusolwa ukuthi watshela lo wesifazane ukuthi uthole ithenda lika-R4.9 million wathi uthunywe umqondisi womnyango ukuba ezomnika ingcwadi. Kusolwa ukuthi umsolwa wacela umnikelo ka-R34 000 ethi ngomwomnyango, imali ayikhokha lo wesifazane," kusho okhulumela amaphoyisa oKlebe uCaptain Tlangelani Rikhotso."Ngemuva kokubuzisisa emnyangweni lo wesifazane watshelwa ukuthi uliwine ngempela ithenda kodwa incwadi ayithola ikhwabanisiwe kanti futhi nomuntu amnika imali akasiye isisebenzi somnyango. Wabe esebikela amaphoyisa oKlebe umsolwa waboshwa waze wavela enkantolo yemantshi yasePotchefstroom ngomhlaka-23 Juni 2016 wadedelwa ngebheyili yemali engu-R3 000."URikhotso uthe kuboshwe nekhansela elineminyaka engu-42 ubudala likaMasipala wendawo yaseLeekwe Teemane eBloemhof kulandela uphenyo ."Isitatimende sasebhange sikamsolwa siveza ukuthi laba bobabili bahlangana ngokuqola lo wesifazane.URikhotso uphinde wathi leli khansela lizovela eNkantolo yeMantshi yaseBloemhof ngomhlaka-8Julayi eyofaka isicelo sebheyili.USoato yena uzovela eNkntolo yeMantshi yasePotchefstrrom ngoLwesihlanu.
